Държавен вестник, бр. 24, 2017 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  24
МИНИСТЕРСКИ СЪВЕТ
ПОСТАНОВЛЕНИЕ № 49
ОТ 16 МАРТ 2017 Г.
за изменение и допълнение на Наредбата за 
командировъчните средства при задграничен 
мандат, приета с Постановление № 188 на 
Министерския съвет от 2008 г. (обн., ДВ, 
бр. 70 от 2008 г.; изм. и доп., бр. 101 от 2008 г., 
бр. 57 и 98 от 2009 г., бр. 40 от 2010 г., бр. 2 
и 104 от 2011 г., бр. 103 от 2012 г., бр. 2 и 108 
от 2014 г. и бр. 1 и 104 от 2016 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 6, ал. 4 думите „по методиката 
съгласно приложение № 3“ се заменят с „като 
се отчита индексът на ООН за цените на 
дребно (RPI)“ и пред тях се поставя запетая.
§ 2. В чл. 11, ал. 8 след думите „разходо-
оправдателни документи“ се поставя запетая 
и се добавя „включително товарителницата 
за самолетното карго, когато багажът се 
пренася чрез самолет“.
§ 3. В чл. 13 се правят следните изменения:
1. Алинея 7 се изменя така:
„(7) При първоначално пристигане, до 
наемането на жилище или до настаняване­
то в жилище – собственост на Република 
България, но за период, не по-дълъг от два 
месеца, изпращащата администрация пое­
ма разходите за временно настаняване на 
командирования служител и на членовете 
на семейството му в хотел в рамките на 
норматива за едномесечен наем, определен в 
приложение № 6. При обективна невъзмож­
ност за настаняване в хотел в рамките на 
норматива за едномесечен наем, определен в 
приложение № 6, ръководителят на изпраща­
щата администрация може да определи размер 
на средствата за настаняване в хотел, който 
не може да надвишава с повече от 20 на сто 
норматива за едномесечен наем, определен 
в приложение № 6.“
2. В ал. 8, в изречение второ думите „всички 
данъци, такси и задължителни застраховки“ 
се заменят с „всички данъци, задължителни 
застраховки и такси с изключение на такси 
за битови отпадъци“.
3. В ал. 17 думите „3-годишен“ се заменят 
с „4-годишен“.
§ 4. В чл. 14 се правят следните изменения 
и допълнения:
1. Алинея 2 се изменя така:
„(2) На командирования служител в 
държава – членка на Европейския съюз, в 
държава – страна по Споразумението за Евро­
пейското икономическо пространство, или в 
Конфедерация Швейцария и на всеки член на 
неговото семейство се поемат разходи в при-
емащата държава за една календарна година 
в размер до 30 на сто от базисния размер 
за 30 календарни дни при нормативно опре­
делено в законодателството на приемащата 
държава доплащане за част от съответните 
здравни услуги, предоставяни по силата на 
регистрация към местната здравноосигури­
телна система чрез формуляр S1/S072 и/или 
за медицинските услуги, които не се предос­
тавят по силата на регистрация към местната 
здравноосигурителна система чрез форму­
ляр S1/S072. Командированият служител е 
длъжен да представи разходооправдателни 
документи и други официални документи за 
наличието на предпоставките за възстано­
вяване на разходите по тази алинея, като в 
противен случай същите не се изплащат от 
изпращащата администрация.“ 
2. Създава се нова ал. 3: 
„(3) На командирования служител в Съе­
динените американски щати и на всеки член 
на неговото семейство се поемат разходи 
за медицинско обслужване и за здравно 
осигуряване в приемащата държава за една 
календарна година в размер до 62 на сто 
от базисния размер за 30 календарни дни, 
определен във валута, срещу представяне 
на разходооправдателни документи освен 
в случаите, когато е обезпечено безплатно 
медицинско обслужване по силата на меж­
дународен договор с приемащата държава.“ 
3. Досегашната ал. 3 става ал. 4 и се из­
меня така:
„(4) Лицата по ал. 1 могат да сключват 
в приемащата държава в рамките на пред­
видените средства договор за медицинска 
осигуровка с покритие само в приемащата 
държава. По предложение на ръководителя 
на съответното представителство може да 
се сключи и групова медицинска осигуровка 
за целия персонал на представителството и 
за членовете на семействата в рамките на 
нормативноопределените размери.“
4. Създава се нова ал. 5:
„(5) Лицата по ал. 2 могат да сключват 
в приемащата държава в рамките на пред­
видените средства договор за допълнителна 
медицинска осигуровка с покритие само в 
приемащата държава, обхващаща медицинско 
обслужване извън предоставеното безплат­
но по силата на регистрация към местната 
здравноосигурителна система чрез формуляр 
S1/S072. По предложение на ръководителя 
на съответното представителство може да се 
сключи и договор за групова допълнителна 
медицинска осигуровка за целия персонал на 
представителството и за членовете на семей­
ствата в рамките на нормативноопределените 
размери.“
ОФИЦИАЛЕН РАЗДЕЛ